section_heading: Ville rustice na Brijunskom otočju
paragraph_text: Vile na brijunskom otočju pripadaju kampanjskom tipu vila. Karakterizira ih povišeni plato, tlocrt u obliku slova U s prostorom koji s tri strane okružuje dvorište. One imaju primarno gospodarsku funkciju. Poseban položaj, široke vizure prema moru ili krajoliku, prednost osunčanja i blizina izvora plitke vode ili cisterne su karakteristike villa rustica na Brijunima.